OpenLLM-France/wikimedia huggingface dataset:
# Aditz laguntzaile

Adizki perifrastikoetan, adizki nagusiaren ondoan ezartzen den adizki trinkoari dagokion aditza da. Adibidez, <etorri da> eta <esan du> adizki perifrastikoetan, da eta du adizki trinkoak izan eta *edun aditz laguntzaileen adizkiak dira, hurrenez hurren.
Euskara batuan lau dira: izan, *edin, *edun eta *ezan (izartxoa dutenak hipotetikoak dira; nolanahi ere, *edunen ordez, behe-nafarrerazko ukan erabil daiteke; bestetik, izan laguntzaileaz, da, zen, balitz, litzateke... ulertu behar dira —Ona izan da, Ona izan zen...—, ez ordea du, zuen, balu, luke... horiek guztiak *edun / ukan laguntzaileei dagozkielako, hots, Aukera izan du / Aukera ukan du, Aukera izan zuen / Aukera ukan zuen... adibideetakoak dira).
Adizki perifrastikoak osatzeko, adizki nagusia, haren aspektu-markekin, eta adizki laguntzailea behar dira. Gogoan izan, dena den, adizki laguntzaile horiek, azken batean, izan, *edin, *edun eta *ezan aditz laguntzaileen jokoa besterik ez direla.

## IZAN

NOR jokoa
NOR-NORI jokoa

## *EDIN

NOR jokoa
NOR-NORI jokoa
*Edinen orainaldiko forma ez-ahalak ezker-eskuin marratxo bat dutela ageri dira laukian. Horrek esan nahi du adizkia, egiazki, hor ematen dena dela; dena den, adizkiok perpaus txertatuetan bakarrik erabiltzen direnez, atzizkiren batez (-en edo -ela) edo aurrizkiren batez (ba-) hornituak agertzen dira. Baina beti ere kontuan izan eror nadin, eror nadila nahiz eror banadi, adizki bat eta bera direla: etor + nadi. Aldea atzizki-aurrizkietan dago. Hain zuzen, gauza bera gertatzen da nago, banago, nagoen eta nagoela formekin: aditza bera da denetan, hots, nago. Erantsi zaizkion menderakuntza-markak desberdinak dira.

## *EDUN

NOR-NORK jokoa
* NOR 3. pertsonakoa denean, iraganeko eta alegiazko adizkiek honako paradigma hauek osatzen dituzte:
NORK-NOR jokoa. NOR = 3. pertsona
Parentesi artean ezarri den (z) hori -it- pluralgilearekin batera ageri da, ondoren -KE edo -TE badarama: nituen, baditu… baina nituzke, balituzte, etab., ez *nituke, *balitute.
NOR-NORI-NORK jokoa
Hor ere, NOR 3. pertsonakoa denean bakarrik gauzatzen dira adizkiak. Teorian, HARK-NI-ZURI bezalakoak zilegi izan arren, legozkiekeen formak ez dira egun erabiltzen. Bestalde, nori zutabeko DA eta A/NA, -T eta -K/-N dira adizkia hor amaitzen bada.

## *EZAN

NOR-NORK jokoa
* NOR 3. pertsonakoa denean, iraganeko eta alegiazko adizkiek honako paradigma hauek osatzen dituzte:
NORK-NOR jokoa. NOR = 3. pertsona
Parentesi arteko (e) eta (it) morfemek esan nahi dute bietakoren bat hautatu behar dela adizki egokia osatzeko: nor singularra denean, e, eta nor plurala denean, it. Adibidez, zezan, baleza, eta abar, baina zitzan, balitza, eta abar.
NOR-NORI-NORK jokoa
Nor pluralean, zki markaren ondoren nori 3. pertsonako iO edo iE marka badator, -i- bakarra geratuko da: geniezaioke baina geniezazkioke (ez, *geniezazkiioke).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Aditz perifrastiko

Aditz perifrastikoa edo aditz elkartua bi hitzez osatuta dagoen aditza da. Aditz trinkoetan informazio guztia hitz bakar batean bilduta dago (nator; daramatzat; dakarzkit), baina perifrastikoetan, bi hitzetan ematen da (etortzen naiz; eramaten ditut; ekartzen dizkit):
* Batetik, etortzen, eramaten eta ekartzen aditz nagusiez, esanahia eta aspektua ([± bukatua], [± gerokoa]) adierazten dira:
** Zer gertatzen da? Ni etortzen naizela. Gauza batzuk eramaten ditudala; Gauza batzuk ekartzen dizkidala.
** Noiz? Beti. Askotan.
* Bestetik, naiz, ditut eta dizkit aditz laguntzaileez, pertsona (singularrezkoa ala pluralezkoa; lehena, bigarrena ala hirugarrena), modua (indikatiboa, ahalezkoa, subjuntiboa ala agintera) eta denbora ([± iragana]) agertzen dira:
** Nor etortzen da? Ni.
** Nork eramaten ditu gauzak? Neuk.
** Noiz? Ez iraganean (etortzen nintzen; eramaten nituen; ekartzen zizkidan, aldiz, iraganekoak dira).
** Zer ekartzen dizu? Gauza batzuk.
** Nork ekartzen dizkizu gauza batzuk? Hark.
** Nori ekartzen dizkio gauza batzuk? Neuri.
** Zer / Nor eramaten duzu? Gauza / Pertsona batzuk.

## Kanpo estekak

* Datuak: Q15149992
# Aditz-sintagma

Sintagma batek nukleo (garrantzi handiena eta hierarkikoki balio handiena duen hitza eta beraz, sintagmari izaera ematen diona) gisa aditz bat duenean, aditz-sintagma bat dela esaten da. Bertan, zenbait osagarri aditzaren mende egoten dira.

## Ikus, gainera

* Aditza
* Sintaxia

## Kanpo estekak

* Datuak: Q1778442
# Aditz bihurkari

Gramatikan, aditz bihurkariak objektu zuzen edo nor osagaia eta subjektua berdinak dituzten aditzak eta haien formak dira; adibidez, neure burua garbitzen dut, non ni edo neure burua subjektua eta objektu zuzena diren aldi berean. Hizkuntza batzuetan aditz bihurkariak forma pronominalak baliatuz eratzen dira (adibidez, gaztelaniaz me lavo).

## Kanpo estekak

* Datuak: Q13475484
# Aditz jokatu gabeko perpaus txertatua

Aditz jokatu gabeko perpaus txertatuak adizkiaren araberako sailkapena eginez gero perpaus txertatuetan bereizten diren bi sailetako batean sartzen diren perpausak dira. Izan ere, perpaus txertatuko adizkia, batzuetan, jokaturik agertzen da, eta, beste batzuetan, jokatu gabe, Adizkia jokatu gabea denean, ez du ez pertsona-markarik ez denbora-markarik. Aditz jokatu gabeak honako lau tankera hauetakoren bat har dezake funtsean:
    a. Aditz-izena: EGITE, ETORTZE, EKARTZE, EMATE, IDAZTE, EROSTE, LAGUNTZE, BEGIRATZE...
    b. Aditz-partizipioa: EGIN, ETORRI, EKARRI, EMAN, IDATZI, EROSI, LAGUNDU, BEGIRATU...
    c. Aditzoina: EGIN, ETOR, EKAR, EMAN, IDATZ, EROS, LAGUN, BEGIRA...
    d. Etorkizuneko adizkia: EGINGO, ETORRIKO, EKARRIKO, EMANGO, IDATZIKO, EROSIKO, LAGUNDUKO, BEGIRATUKO...
Eta lau adizkiok ager daitezke perpaus txertatuetan, bakoitzean egoki den atzizkia edo postposizioa agertzen dela. Ikus:
   * Aditz-izenezko perpaus txertatuak
   * Aditz-partizipiozko perpaus txertatuak
   * Aditzoinezko perpaus txertatuak
   * Etorkizuneko aspektu-marka duten perpaus txertatuak

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12252793
# Adixoana

Adixoana Urodidae familiako tximeleta genero bat da. Bere espezie tipoa Adixoana auripyga da.

## Espezieak

| Espeziea | Irudia | Egoera |
| Adixoana auripyga | | daturik gabe |

## Kanpo estekak

* Datuak: Q13468906
* Espezieak: Adixoana
# Adiyaman probintzia

Adıyaman probintzia Turkiako 81 probintzietako bat da. Bere hiruburua Adıyaman da. 7.614 km²ko azalera du eta bertan 677.518 biztanle bizi dira.

### Barrutiak

Probintziaren barnean 9 barruti daude:
* Adıyaman
* Besni
* Çelikhan
* Gerger
* Gölbaşı
* Kahta
* Samsat
* Sincik
* Tut

## Kanpo estekak

* Datuak: Q43924
* Multimedia: Adıyaman Province / Q43924
# 1872 Helenos

1872 Helenos asteroide gerrikoan aurkitutako 1871. asteroidearen izena da. 1971ko martxoak 24an aurkitu zuten Cornelis Johannes van Houtenek, Ingrid van Houten-Groeneveldek eta Tom Gehrelsek Palomar Behatokitik. Bere behin-behineko izendapen zientifikoa 1971 FG zen. Bere izena Troiako gerran parte hartu zuen Heleno pertsonaia mitologikoagatik jasotzen du. Jupiterreko troiar asteroide bat da.

## Kanpo estekak

* Datuak: Q145064
# 1874 Kacivelia

1874 Kacivelia asteroide gerrikoan aurkitutako 1874. asteroidearen izena da. 1924ko irailak 5ean aurkitu zuen Sergei Belyavskik Simeisetik. Bere behin-behineko izendapen zientifikoa A924 RC zen. Bere izena Finlandiako Kaciveli herriagatik jasotzen du.

## Kanpo estekak

* Datuak: Q145089
# 1873 Agenor

1873 Agenor asteroide gerrikoan aurkitutako 1873. asteroidearen izena da. 1971ko martxoak 25ean aurkitu zuten Cornelis Johannes van Houtenek, Ingrid van Houten-Groeneveldek eta Tom Gehrelsek Palomar Behatokitik. Bere behin-behineko izendapen zientifikoa 1971 FH zen. Bere izena Troiako gerran parte hartu zuen Agenor pertsonaia mitologikoagatik jasotzen du. Jupiterreko troiar asteroide bat da.

## Kanpo estekak

* Datuak: Q145086
* Multimedia: 1873 Agenor / Q145086
# 1774 Kulikov

1774 Kulikov asteroide gerrikoan aurkitutako 1774. asteroidearen izena da. 1968ko urriak 22an aurkitu zuen Tamara Mikhaylovna Smirnovak Nauchnyjetik. Bere behin-behineko izendapen zientifikoa 1968 UG1 zen.

## Kanpo estekak

* Datuak: Q143556
* Multimedia: 1774 Kulikov / Q143556
# 1776
## Gertaerak

* Uztailaren 4a – Estatu Batuak osatuko duten Ipar Ameriketako hamairu kolonia britainiarrek metropoliarekiko independentzia adierazpena egin zuten.

### Zientzia eta teknologia

* Adam Smithen Inquiry into the Nature and Causes of the Wealth of Nations liburua argitaratu zen lehenengo aldiz.

### Kirolak
## Jaiotzak

* Urtarrilaren 24a – Ernst Hoffmann, alemaniar idazle eta musikaria (h. 1822).
* Otsailaren 11 – Ioannis Kapodistrias, greziar politikaria (h. 1831).
* Martxoaren 10a – Luisa Mecklenburg-Strelitzekoa, Prusiako erregina ezkontidea (h. 1810).
* Apirilaren 1a – Sophie Germain, frantziar matematikaria (h. 1831).
* Maiatzaren 4a – Johann Friedrich Herbart, alemaniar filosofo, pedagogo eta psikologoa (h. 1841).
* Ekainaren 11 – John Constable, ingeles margolari erromantikoa (h. 1837).
* Uztailaren 13a – Karolina Badengoa, alemaniar printzesa (h. 1841).
* Abuztuaren 6a – Daniel O'Connell, irlandar politikaria (h. 1847).
* Abuztuaren 9a – Amedeo Avogadro, italiar fisikari eta kimikaria (h. 1856).
* Abuztuaren 20a – Bernardo O'Higgins, Txileko militar eta politikaria, Txileren burujabetasunaren aldeko borrokalaria (h. 1842).
* Abuztuaren 27a – Barthold Georg Niebuhr, alemaniar historialari eta humanista (h. 1831).
* Irailaren 6a – Jose Maria Orbe, El Manchuelo de Ermua, gipuzkoar karlista militarra (h. 1850).
* Azaroaren 14a – Henri Dutrochet, frantziar fisiologo eta fisikaria, osmosiaren aurkitzailea (h. 1847).
* Azaroaren 15a – Jose Joaquín Fernández de Lizardi, mexikar eleberrigilea (h. 1827).
* Azaroaren 15a – Pehr Henrik Ling, suedierazko poeta eta suediar gimnastikaren sortzailea (h. 1839).
* Abenduaren 10a – Maria Leopoldina Austria-Estekoa, Austriako artxidukesa eta Bavariako printzesa-hautesle ezkontidea (h. 1848).
* Abenduaren 16a – Johann Wilhelm Ritter, alemaniar fisikaria (h. 1810).

## Heriotzak

* Martxoaren 14a – Juan Antonio Zelaia, nafar militar, diplomazialari eta funtzionarioa, Guayaquilgo gobernadorea (j. 1712).
* Martxoaren 24a – John Harrison, ingeles erlojugilea, itsas kronometroaren asmatzailea (j. 1693).
* Abuztuaren 25a – David Hume, eskoziar filosofo, ekonomialari eta historialaria (j. 1711).
* Urriaren 30a – Simón Anda, arabar abokatu, epaile eta politikaria (j. 1709).

## Kanpo estekak

* Datuak: Q7703
* Multimedia: 1776 / Q7703
# 1776 Kuiper

1776 Kuiper asteroide gerrikoan aurkitutako 1776. asteroidearen izena da. 1960ko irailak 24an aurkitu zuten Ingrid van Houten-Groeneveldek, Tom Gehrelsek eta Cornelis Johannes van Houtenek Palomar Behatokitik. Bere behin-behineko izendapen zientifikoa 2520 P-L zen. Bere izena Gerard Kuipergatik jasotzen du.

## Kanpo estekak

* Datuak: Q143592
# 1777 Gehrels

1777 Gehrels asteroide gerrikoan aurkitutako 1777. asteroidearen izena da. 1960ko irailak 24an aurkitu zuten Tom Gehrels, Ingrid van Houten-Groeneveldek eta Cornelis Johannes van Houtenek Palomar Behatokitik. Bere behin-behineko izendapen zientifikoa 4007 P-L zen. Bere izena bere aurkitzaileetako bat izan zen Tom Gehrelsgatik jasotzen du.

## Kanpo estekak

* Datuak: Q143602
# 1777
## Gertaerak

* Abuztuaren 22a – Juan Antonio Mogel euskal idazle eta apaizak Inkisizioaren epaimahai aurrean agertu behar izan zuen Logroñon.
* Irailaren 26a – Tropa britainiarrek Filadelfia (Pensilvania) okupatu zuten.

### Kirolak
## Jaiotzak

* Urtarrilaren 2a – Christian Daniel Rauch, alemaniar eskultorea (h. 1857).
* Urtarrilaren 3a – Elisa Bonaparte, Napoleon I.aren arreba (h. 1820).
* Otsailaren 12a – Friedrich de la Motte Fouqué, alemaniar Erromantizismoaren idazlea (h. 1843).
* Martxoaren 14a – Pedro Celestino Negrete, bizkaitar militarra, Mexikoko agintaria izandakoa (h. 1846).
* Martxoaren 17a – María Josefa Patricia Muñoz y Jarabeitia, Maria Muñoz, bilbotar ongilea (h. 1840).
* Apirilaren 30a – Carl Friedrich Gauss, matematikari, astronomo eta fisikari alemaniarra (h. 1855).
* Ekainaren 22a – William Brown, irlandar jaiotzako argentinar almirantea, Argentinako Armadaren Aita bezala ezagutua (h. 1857).
* Ekainaren 24a – Sir John Ross, eskoziar itsasgizona eta esploratzailea (h. 1856).
* Uztailaren 23a – Philipp Otto Runge, alemaniar margolaria (h. 1810).
* Uztailaren 27a – Nazario Egia, Egiako kondea, euskal militar eta politikaria (h. 1865).
* Abuztuaren 6a – Georges Louis Duvernoy, frantziar anatomista eta naturalista (h. 1855).
* Abuztuaren 14a – Frantzisko I.a Bi Sizilietakoa, Bi Sizilietako erregea (h. 1830).
* Abuztuaren 14a – Hans Christian Ørsted, danimarkar fisikari eta kimikaria (h. 1851).
* Abuztuaren 19a – Auguste de Forbin, frantziar noblea, margolaria eta Louvre museoko zuzendaria (h. 1841).
* Irailaren 21a – Juan Mateo Zabala, euskal idazlea (h. 1840).
* Urriaren 4a – Frantzisko Maria Etxezarreta, bizkaitar itsasgizona (h. 1842).
* Urriaren 5a – Guillaume Dupuytren, frantziar kirurgialaria eta anatomista (h. 1835).
* Urriaren 11 – Casimir Perier, Frantziako lehen ministroa (h. 1832).
* Urriaren 18a – Heinrich von Kleist, alemaniar olerkari eta antzerkigilea (h. 1811).
* Abenduaren 3a – Juliette Récamier, frantziar socialitea (h. 1849).
* Azaroaren 8a – Désirée Clary, Suediako eta Norvegiako erregina ezkontidea (h. 1860).
* Abenduaren 7a – Joaquín María Ferrer, euskal herritar politikari liberala eta militarra (h. 1861).
* Abenduaren 23a – Alexandro I.a Errusiakoa, Errusiako enperadorea (h. 1825).
* Salaberri Ibarlakoa, Nafarroa Behereko idazlea.
* Matthew Le Geyt, normandierako jerseyera dialektoan idatzi zuen poeta (h. 1849).

## Heriotzak

* Otsailaren 24a – Josef I.a Portugalgoa, Erreformatzailea, Portugalgo erregea (j. 1714).
* Apirilaren 12a – Claude Prosper Jolyot de Crébillon, frantziar idazlea (j. 1707).
* Maiatzaren 6a – Antoine-François Desrues, frantziar hiltzaile pozoitzailea (j. 1744).
* Abuztuaren 23a – Charles-Joseph Natoire, frantziar margolaria (j. 1700).
* Dolly Pentreath, askoren ustez azken kornubiera hiztun elebakarra (j. 1692).

## Kanpo estekak

* Datuak: Q7709
* Multimedia: 1777 / Q7709
# 1774–75eko konklabea

1774–75eko konklabea aita santua hautatzeko egindako bilera izan zen. Bileraren lekua Quirinal Jauregia (Erroma) izan zen eta Pio VI.a hautatu zuten aita santu gisa.

## Kanpo estekak

* Datuak: Q2408221
# 1775 Zimmerwald

1775 Zimmerwald asteroide gerrikoan aurkitutako 1775. asteroidearen izena da. 1969ko maiatzak 13an aurkitu zuen Paul Wildek Zimmerwaldetik. Bere behin-behineko izendapen zientifikoa 1969 JA zen. Bere izena aurkitua izan zen tokiagatik jasotzen du.

## Kanpo estekak

* Datuak: Q143578
# 1776ko Berrespen pragmatikoa

1776ko Berrespen pragmatikoa, "Klase sozial ezberdineko pertsonen artean ezkontzeaz abusatzea eragozteko Berrespen pragmatikoa" deitua, Karlos III.a Espainiakoa erregeak berretsi zuen 1776ko martxoak 23an Espainiarentzat. Amerikako espainiar lurretan, El Pardoko Errege Jauregian, 1778ko apirilak 7an, "Indietan, ezkontzei buruzko 1776ko Berrespen pragmatikoa bete behar den modua adierazten duen" errege zedula bat igorri ondoren aplikatzen hasi zen.
Igorri eta hurrengo 30 urteetan, zenbait alditan aldatua eta berretsia izan zen: 1783ko maiatzak 26 eta 31, 1787ko martxoak 8 eta 22, 1788ko apirilak 19, 1790eko otsailak 8, 1792ko ekainak 11, 1793ko otsailak 27 eta 1798ko otsailak 17an, 1803ko ekainak 1ean, ia berriz berretsia izan zen arte, "Familien semeen ezkontzei buruzko Errege Zedula" bezala.
Nabarmen aldatzen zuen erregearen jokaera bere mendekoen ezkon erabakien aurrean "estatuko klaserik altuenetatik herriko arruntenetaraino". Amerikan, 1803 arte, "beltzak, koieteak, mulatoak eta publikoki halakotzat hartutako arraza eta kastetako jendea", Berrespen pragmatiko honen irismenetik kanpora geratu ziren.
Errege familian, ezkontza morganatiko deritzen ezkontzen mugei buruz (batez ere Asturiasko Printzea Letizia Ortizekin ezkondu ondoren), nolabait, oraindik indarrean jarraitzen ote duen, edo, legearen aurrean berdintasuna adierazten duena, baina monarkiaren instituzioaren eskubide historikoa mantentzen duen 1978ko Espainiako Konstituzioaren ondorengo legedian jada tokirik ez ote duen eztabaidatu zen.

## Kanpo estekak

* Datuak: Q11700225
| « | Konstituzioak, oinordekotzaren lege dinastikoak edo ordena erregularra onartzen du Filipe IV.a Espainiakoa tronura igo zenetik egundaino. Beraz, Konstituzioak, 1776ko Berrespen pragmatikoa indarrean dagoela onartzen du, Karlos III.ak aldarrikatutakoa, ezkontza morganatikoak edo klase ezberdinetako pertsonen arteko ezkontzak barra-barra ospatzea eragotzi nahi zuena, eta, errege-erregina izateko eskubideak galdu nahi ez bazituzten, errege edo infanteak, beheragoko mailako pertsonekin ezkontzea debekatzen zuena. Arrazoi honegatik, 1933ko ekainak 11n, erbestean zegoela, Alfonso Borboikoa Asturiasko Printzeak, bere oinordekotza eskubideei uko egin zien Edelmira Sampedro-Ocejo kubatarrarekin ezkontzeko. | » |
# Abdel Rahman Al-Masatfa

Abdel Rahman Al-Masatfa, arabiera**z عبد الرحمن لمصاطفة, (Jordania), 1996ko maiatzaren 26a) karatean lehiatzen den kirolari jordaniarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina irabazi zuen Darkhan Asadilov kazakhskastandarrarekin (elkarbanatuta), kumite ≤67 kg modalitatean, Steven Da Costa frantziarraren (urrezkoa) eta Eray Şamdan turkiarraren (zilarrezkoa) atzetik sailkatuz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Kumite ≤67 kg, gizonezkoa |

## Erreferentziak

* ↑ «Abdel Rahman Al-Masatfa» olympedia.org 2021-11-11n begiratua(Ingelesez)
* ↑ «Abdel Rahman Al-Masatfa» Olympics.com 2021-11-11n begiratua (Gaztelaniaz)
* ↑ "Karatea, kumite ≤67 kg, emaitzak 2020" olympedia.org (Ingelesez)

## Kanpo estekak

* Datuak: Q107198429
* Multimedia: Abdelrahman Al-Masatfa / Q107198429
# Abdel Tawab Jusef

Abdel Tawab Jusef (arabieraz: عبد التواب يوسف‎; Alfashn, Beniswef, Egiptoko Erresuma, 1928ko urriaren 1a - Kairo, Egipto, 2015eko irailaren 28a) arabierazko eta ingelesezko idazlea da. Haur-literaturako idazle gisa nabarmendu da batez ere. Hasieratik saiatu da bereizten haur-literatura eta haurrentzat idatzitako testuak. Bere ustez haurren irudimena mugarik ez duen unibertsoa da, irudiz, pertsonaiez eta gertaerez betea, eta lagundu egin behar zaie beren unibertsoa eraikitzen, beren kasa osaturiko ikuspegien arabera eta beraiek nahi duten bezala berreraiki ez dezaten mundua.
Literatura-lanak idazteaz gainera, arabiar herrialdeetarako hainbat irrati eta telebistatarako lan egin du. Hainbat sari eman dizkiote, besteak beste, Nazioarteko Literatura Saria, 1991n.

## Lanak

Jusefek ehunka liburu idatzi ditu, arabieraz eta ingelesez, horien artean eleberriak, olerkiak eta antzerkiak. Bere lan nagusietako bat Mahomaren bizitza ipuin liluragarria da, zeinetan animaliek eta objektu bizigabeek kontatzen baitute igarlearen bizitza.
Arabieraz idatzitako lanetan azpimarratzekoak ditu Hassan eta Ihsan, Ibnen (1969); Izeba Ni'ina, arabieraz haurrentzat idatziriko lehenengo antzerki lana, seguruenik; Koloreak, bederatzi liburuz osaturiko bilduma; Goazen irakurtzera (1999), 15 liburukiz osaturikoa, eta abar.
Ingelesezkoetan, berriz, aipagarriak dira Arab Pioneers and Western Scientists in a Strange Encounter (1984), zeinetan agertu baitzituen mende desberdinetako baina zientzia-alor bereko mendebaldeko zientzialarien eta arabiar zientzialarien arteko elkarrizketak, eta The Dancing Skeleton kontakizun laburren bilduma.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q6812551
# Abdallahi Mahmoud

Abdallahi Mohamed Mahmoud (arabieraz: عبد الله محمد محمود‎; Dar-Naim, Mauritania, 2000ko maiatzaren 4a) mauritaniar futbolaria da, erdilari edo atzelari moduan aritzen dena. Alaves taldeko jokalaria izandakoa da.

## Kirol Ibilbidea

2023ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Nouadhibou | 1. | 2017/18 | - | - | - | - | - | - | - | - | | | - | - | - | - |
| Nouadhibou | Denera | Denera | - | - | - | - | - | - | - | - | | | - | - | - | - |
| Mini Glorias | 3. | 2018/19 | 8 | 1 | - | - | - | - | - | - | | | - | - | 8 | 1 |
| Mini Glorias | 2.B | 2019/20 | 20 | 1 | - | - | - | - | - | - | | | - | - | 20 | 1 |
| Mini Glorias | 2.B | 2020/21 | 9 | 0 | - | - | - | - | - | - | | | - | - | 9 | 0 |
| Mini Glorias | Denera | Denera | 37 | 2 | - | - | - | - | - | - | | | - | - | 37 | 2 |
| Alaves | 1. | 2019/20 | 3 | 0 | 0 | 0 | - | - | - | - | | | - | - | 3 | 0 |
| Alaves | 1. | 2020/21 | 2 | 0 | 0 | 0 | - | - | - | - | | | - | - | 2 | 0 |
| Alaves | Denera | Denera | 5 | 0 | 0 | 0 | - | - | - | - | | | - | - | 5 | 0 |
| Istra | HNL | 2021/22 | 24 | 3 | 3 | 1 | - | - | - | - | - | - | - | - | 27 | 4 |
| Istra | Denera | Denera | 24 | 3 | 3 | 1 | - | - | - | - | - | - | - | - | 27 | 4 |
| Mini Glorias | 2.F | 2022/23 | 1 | 0 | - | - | - | - | - | - | - | - | - | - | 1 | 0 |
| Mini Glorias | Denera | Denera | 1 | 0 | - | - | - | - | - | - | - | - | - | - | 1 | 0 |
| Alaves | 2. | 2022/23 | 3 | 0 | 1 | 0 | - | - | - | - | - | - | - | - | 4 | 0 |
| Alaves | Denera | Denera | 3 | 0 | 1 | 0 | - | - | - | - | - | - | - | - | 4 | 0 |
| Istra | HNL | 2022/23 | 18 | 1 | - | - | - | - | - | - | - | - | - | - | 18 | 1 |
| Istra | Denera | Denera | 18 | 1 | - | - | - | - | - | - | - | - | - | - | 18 | 1 |
| Bellinzona | 2. | 2023/24 | 21 | 1 | 1 | 0 | - | - | - | - | - | - | - | - | 22 | 1 |
| Bellinzona | Denera | Denera | 21 | 1 | 1 | 0 | - | - | - | - | - | - | - | - | 22 | 1 |
| Al-Arabi | 1. | 2024/25 | - | - | - | - | - | - | - | - | - | - | - | - | - | - |
| Al-Arabi | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 109 | 6 | 5 | 1 | - | - | - | - | - | - | - | - | 114 | 8 |

## Kanpo estekak

* Datuak: Q57017387